
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea alocării din bugetul local al Municipiului Focşani, pe anul 2012, 

 a sumei de 51,70 mii lei pentru organizarea sărbătorilor de iarnă 

            Consiliul Local al Muncipiului Focşani, judeţul Vrancea , întrunit în şedinţă ordinară;

            Analizând proiectul de hotărâre iniţiat de Primarul Municipiului Focşani, prin care se propune aprobarea alocării din bugetul local al Municipiului Focşani, pe anul 2012, a sumei de 51,70 mii lei pentru organizarea sărbătorilor de iarnă, raportul comun al Direcţiei economice şi Direcţiei de resurse umane şi coordonare unităţi subordonate înregistrat la nr. 51039/18.10.2012; 

· văzând avizul favorabil al Comisiei pentru buget şi administraţie publică şi al Comisiei pentru drepturile omului, cultură, învăţământ, sănătate şi sport şi amendamentul consilierilor locali;

· în baza art. 36 alin (1) , alin.  (2),  lit. „b” si alin (4) lit „a”,  precum  şi  în temeiul art 45

alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

                Art.1  (1) Se aprobă alocarea din bugetul local  al Municipiului Focşani, pe anul 2012, a sumei de 51,70 mii lei pentru organizarea sărbătorilor de iarnă, conform anexei care face parte integrantă din prezenta hotărâre.
                              (2) Suma prevăzută la alin (1) va fi suportată din bugetele proprii ale Primăriei Municipiului Focşani  şi  Cantinei de Ajutor Social Focşani după cum urmează:
· Primăria Municipiului Focşani suma de 31,70 mii lei de la capitolul bugetar „Cultură, recreere, religie” (67.02), subcapitolul bugetar „Alte servicii în domeniul culturii, recreerii şi religiei”(67.02.50), articolul bugetar 20.30.30  „Alte cheltuieli cu bunuri şi servicii”;
· Cantina de Ajutor Social Focşani suma de 20 mii lei de la capitolul bugetar „Asigurări şi asistenţă socială”(68.02), subcapitolul bugetar „Cantine de Ajutor Social” (68.02.15.02), articolul bugetar 20.30.30 -„Alte cheltuieli cu bunuri şi servicii”.
                          (3) Serviciul Public Local de Asistenţă Socială Focşani, în vederea nominalizării celor  400 de persoane beneficiare de pachete de alimente ce vor fi date cu prilejul sărbătorilor de iarnă,  va stabili lista cu persoanele aflate în nevoie socială pe care o va înainta Cantinei de Ajutor Social Focşani. Cantina de Ajutor Social Focşani, în baza listei transmise de Serviciul Public Local de Asistenţă Socială Focşani, va stabili necesarul produselor alimentare, va efectua achiziţia acestora conform prevederilor legale şi va asigura, cu sprijinul Primăriei Municipiului Focşani, înmânarea pachetelor la domiciliul persoanelor în cauză, în săptămâna premergătoare sărbătorilor de iarnă.

                 Art.2 Prezenta hotărâre va fi comunicată de către Directia administratie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Directia de resurse umane şi coordonare unităţi subordonate  şi Cantina de Ajutor Social Focşani.
    PREŞEDINTE DE ŞEDINTĂ,

                   Radu Niţu                                                              

                                                                    CONTRASEMNEAZĂ:
                                                                     SECRETARUL MUNICIPIULUI FOCŞANI

Eduard Marian Corhană                                                                                                

Municipiul Focşani, 25 octombrie 2012                                                      

Nr.130/309
            ROMÂNIA                                                                             Anexă la Hotărârea nr.130/309/2012
    JUDEŢUL VRANCEA

MUNICIPIUL  FOCŞANI

   CONSILIUL LOCAL
DEVIZ ESTIMATIV PRIVIND CHELTUIELILE NECESARE PENTRU ORGANIZAREA SĂRBĂTORILOR DE IARNĂ 

                                                                                                                                                 lei
	Nr Crt.
	Denumirea acţiunii
	Valoare

	A
	PRIMĂRIA MUNICIPIULUI FOCŞANI
	31.700

	I
	Daruri pentru copii de “Moş Nicolae”
	

	1.
	3.640 pachete dulciuri pentru copiii din grădiniţe, creşe, leagăne şi fundaţii

( 3.640 pachete x 7 lei/pachet)
	25.480

	II
	Daruri pentru copii la deschiderea Oraşelului copiilor 
	

	1.
	–400 pachete dulciuri x 7 lei /pachet
	2.800

	III
	Daruri colindători
	

	1.
	– copii - 400 pachete dulciuri x 7 lei /pachet
	2.800

	2.
	- adulţi (covrigi, mere, portocale, sucuri, produse patiserie)
	620

	B
	CANTINA DE AJUTOR SOCIAL
	20.000

	1.
	Produse alimentare pentru 400 cazuri sociale x 50 lei /familie
	20.000

	
	T O T A L
	51.700


    PREŞEDINTE DE ŞEDINTĂ,

                      Radu Niţu                                                         CONTRASEMNEAZĂ:
                                                                                         SECRETARUL MUNICIPIULUI
                                                                                                                FOCŞANI

   Eduard Marian Corhană                                                                                                 












